Denne artikkelen inneholder en liste over kilder, litteratur eller eksterne lenker, men enkeltopplysninger lar seg ikke verifisere fordi det mangler konkrete kildehenvisninger i form av fotnotebaserte referanser. Du kan hjelpe til med å sjekke opplysningene mot kildemateriale og legge inn referanser. Opplysninger uten kildehenvisning i form av referanser kan bli fjernet. Se Mal:Referanseløs for mer informasjon.University Hall ved Ohio State University
**Ohio State University** (forkortet **OSU**) er et universitet i den amerikanske delstaten Ohio. Det er et av de største universitene i USA, og det tilhører gruppen av offentlige, høykvalitets-universiteter med meget høy akademisk standard – den såkalte Public Ivy-gruppen.

*OSU* er delstatseid og har hovedcampus i Columbus og mindre campuser i Lima, Marion, Mansfield og Newark, alle i Ohio.

Historie
--------

Ohio State University ble stiftet i 1870 som et land-grant-universitet, dvs at det fikk føderalt tilskudd til ervervelse av jord til den første campus. Ohios guvernør og senere president i USA Rutherford B. Hayes var en viktig pådriver for stiftelsen. Universitetets første navn var The Ohio Agricultural and Mechanical College.

OSU tok opp sine første kvinnelige studenter i 1873, samtidig som studietilbudet ble utvidet med flere klassiske universitetsfag i tillegg til de mer praktiske fagene som ble tilbudt i starten.

På 1880-tallet begynte Ohio State å tilby høyeregrads studier, den første kandidaten med mastergrad ble uteksaminert i 1886 og den første doktorgradskandidaten i 1890.

I 1906 ble det bestemt på delstasnivå at all forskning i Ohio skulle samles hos Ohio State. Ohio State fikk også enerett til å tilby doktorgrader i staten. Denne ordningen besto i femti år.

I 1916 ble Ohio State University med i den prestisjefylte Association of American Universities.

Studier og forskning
--------------------

Scott-laboratoriet huser avdelingen for mekanikkingeniører
OSU er flaggskipet i universitetssystemet i Ohio, og kommer høyt opp på de fleste rangeringer over amerikanske universiteter.

Ved universitetet var det 58 344 studenter og 4 488 vitenskapelig ansatte i 2006, fordelt slik på de fem campusene:

* OSU Columbus (1870) – 51 818 studenter
* OSU Lima (1960) – 1 214 studenter
* OSU Mansfield (1958) – 1 464 studenter
* OSU Marion (1958) – 1 538 studenter
* OSU Newark (1957) – 2 310 studenter

I [studieåret 2006-07 var skolepengene fra US$ 8 500 i Columbus og US$ 6 240 ved de andre campusene for studenter folkeregistrert i delstaten. I studieåret 2007-08 hadde skolepengene i Columbus økt til US$ 8 677. Studiene gis opp til doktorgradsnivå i Columbus, og til mastergradsnivå ved de andre campusene.

Ohio State University består av følgende avdelinger:

* College of Dentistry
* College of Education
* College of Engineering
* College of Food, Agricultural, and Environmental Sciences
* College of Human Ecology
* College of Medicine and Public Health
* College of Nursing
* College of Optometry
* College of Pharmacy
* College of Social Work
* College of Veterinary Medicine
* Colleges of the Arts and Sciences
* OSU Graduate School
* Max M. Fisher College of Business
* Michael E. Moritz College of Law

De to nobelprisvinnere Paul Flory og William Fowler studerte begge ved OSU. Det samme gjorde kunstneren Roy Lichtenstein og generalen Curtis LeMay.

Ohio State University er et forskningsuniversitet, og hadde i 2004 et budsjett på 518 millioner doller til forskning. Dette plasserer OSU på femtendeplass blant amerikanske universiteter når det gjelder penger brukt på forskning. Pr. 2006 har OSU én nobelprisvinner ansatt, Kenneth G. Wilson.

Idrett
------

Ohio Stadium
Idrettslagene til Ohio State kalles «Buckeyes», oppkalt etter kastanjetrearten. Buckeyes deltar på øverste nivå i National Collegiate Athletic Association i alle idretter, i tillegg er de også medlem av Big Ten Conference i de fleste idretter. OSUs maskott heter Brutus Buckeye.

Ved siden av University of Michigan er Ohio State det eneste universitetet som har vunnet det nasjonale mesterskapet i både baseball, basketball og amerikansk fotball. OSU har fostret mange kjente idrettsstjerner, blant disse er Jesse Owens og Jack Nicklaus.

Amerikansk fotball er den mest populære idretten ved Ohio State. Laget spiller på Ohio Stadium (kapasitet 101 568), og har vunnet syv nasjonale titteler, den siste i 2002.

Referanser
----------

1. ↑  .
2. ↑   web.archive.org[Hentet fra Wikidata]
3. ↑   www.aau.edu, besøkt 16. januar 2024[Hentet fra Wikidata]
4. ↑   web.archive.org, besøkt 20. oktober 2023[Hentet fra Wikidata]
5. ↑   orcid.org[Hentet fra Wikidata]
6. ↑   www.clir.org[Hentet fra Wikidata]
7. ↑   old.arl.org[Hentet fra Wikidata]
8. ↑   iiif.io[Hentet fra Wikidata]
9. ↑   web.archive.org, besøkt 15. oktober 2023[Hentet fra Wikidata]
10. ↑   sparcopen.org[Hentet fra Wikidata]
11. ↑   web.archive.org, besøkt 16. oktober 2023[Hentet fra Wikidata]
12. ↑   www.crl.edu[Hentet fra Wikidata]
13. ↑   web.archive.org, besøkt 15. oktober 2023[Hentet fra Wikidata]
14. ↑   web.archive.org, besøkt 22. januar 2020[Hentet fra Wikidata]
15. ↑   www.cossa.org, besøkt 9. november 2020[Hentet fra Wikidata]
16. ↑   datadryad.org, besøkt 18. oktober 2021[Hentet fra Wikidata]
17. ↑   «Our Members / Tier 6», besøkt november 2021[Hentet fra Wikidata]
18. ↑   web.archive.org, besøkt 15. august 2023[Hentet fra Wikidata]
19. ↑   web.archive.org, besøkt 20. januar 2024[Hentet fra Wikidata]
20. ↑   web.archive.org, besøkt 26. januar 2024[Hentet fra Wikidata]
21. ↑   publicationethics.org, besøkt 1. februar 2024[Hentet fra Wikidata]
22. ↑   web.archive.org, besøkt 2. februar 2024[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Ohio State University – kategori av bilder, video eller lyd på Commons Rediger på Wikidata
* Idrettsavdelingens nettsider

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NDL **·** NKC **·** NKC **·** CiNii **·** GeoNames **·** MusicBrainz
 |